भोपाल। मध्य प्रदेश विधानसभा का मानसून सत्र 25 जून से शुरू होगा। इसमें भाजपा सरकार करीब एक दर्जन से ज्यादा विधेयक लाने जा रही है। सरकार चालू वित्तीय वर्ष का पहला अनुपूरक बजट भी प्रस्तुत करेगी। ये करीब आठ हजार करोड़ रुपए का बताया जा रहा है। इसके लिए जहां सरकार ने तैयारी कर ली है, वहीं विपक्ष ने सत्र में सरकार के खिलाफ अविश्वास प्रस्ताव लाने का नोटिस दिया है। किसानों के मुद्दे पर विपक्ष सरकार को घेरने की कोशिश करेगी। नेता प्रतिपक्ष अजय सिंह का पारिवारिक विवाद भी सदन में उठ सकता है।